M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 3/1/2025

**Návrh na majetkovoprávne usporiadanie nehnuteľností nachádzajúcich sa v parku a pod chodníkom v Šali, mestská časť Veča**

Návrh na uznesenie:

Mestské zastupiteľstvo v Šali

1. **prerokovalo**

návrh na majetkovoprávne usporiadanie nehnuteľností nachádzajúcich sa v parku a pod chodníkom v Šali, mestská časť Veča,

1. **schvaľuje**

uzatvorenie zmluvy o kúpe pozemku parcela registra E KN č. 141, orná pôda o výmere 302 m2, vedený katastrálnym odborom Okresného úradu Šaľa pre obec a katastrálne územie Šaľa na liste vlastníctva č. 7365 v celosti, podľa Uznesenia o dedičstve 35D/98/2024 po nebohom Karolovi Botkovi a Uznesenia o dedičstve 5D/98/2024 po nebohej Etele Botkovej v kúpnej cene a s dedičmi podľa prílohy č. 1 k tomuto uzneseniu spolu s úhradou nákladov na dedenie t. j. notárskych a súdnych poplatkov.

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 13. februára 2025

**Dôvodová správa:**

Pracovníci mesta Šaľa pri majetkovo právnom preverovaní vlastníctva k pozemkom na Pribinovom námestí v mestskej časti Veča zistili, že k parc. E KN č. 141, orná pôda o výmere 302 m2, vedený katastrálnym odborom Okresného úradu Šaľa pre obec a katastrálne územie Šaľa na LV č. 7365, sú evidovaní známi vlastníci na neznámom mieste a to nebohý Karol Botka (\*17.10.1900, zomrel 26.5.1975) a manželka Etela Botková (\*26.8.1902, zomrela 28.6.1964) (ďalej len „právni predchodcovia“ alebo „poručitelia“). Mali dvoch synov Jozefa Botku (narodený 17.6.1923 a zomrel 28.2.1981) a Karola Botku ml. (narodený 25.5.1925 zomrel 11.8.1982).

Po vykonanom zisťovaní oprávnených dedičov a vypracovaní návrhov na dodatočné prejednanie dedičstva po právnych predchodcoch bol spracovaný materiál na rokovanie Mestského zastupiteľstva o uzatvorení zmluvy o budúcej zmluvy s oprávnenými dedičmi po neb. Karolovi Botkovi a Etele Botkovej.

Uznesením č. 4/2024 - XIII. zo 4 zasadnutia Mestského zastupiteľstva v Šali zo dňa   
26. septembra 2024 bolo schválené uzatvorenie zmluvy o budúcej zmluve o kúpe pozemku parc. registra E KN č. 141, orná pôda o výmere 302 m2, vedený katastrálnym odborom Okresného úradu Šaľa pre obec a katastrálne územie Šaľa na LV č. 7365, od jednotlivých oprávnených dedičov a v kúpnej cene podľa prílohy č. 1 k tomuto uzneseniu spolu s úhradou nákladov na dedenie t.j. notárskych a súdnych poplatkov.

Po ukončení dedičského konania oprávnení dedičia doručili vecnému útvaru právoplatné uznesenia o dedičstve po nebohom Karolovi Botkovi 35D/98/2024 a uznesenia o dedičstve po nebohej Etele Botkovej 5D/98/2024, podľa ktorého nie všetci dedičia, ktorí podpísali zmluvu o budúcej kúpnej zmluve sa stali aj právoplatnými dedičmi po ich právnych predchodcoch neb. Karolovi Botkovi a neb. Etele Botkovej (boli uzatvorené dohody dedičov). Podľa právoplatných dedičských rozhodnutí sú dedičmi osoby uvedené v prílohe č. 1 tohto návrhu.

Vzhľadom k tomu, že notársky určené podiely dedičov sú určené na 5 desatinných miest, celková kúpna cena oproti pôvodnej sume schválenej predchádzajúcim Uznesením Mestského zastupiteľstva vo výške 6543,28 EUR je 6544,- EUR.

**Stanovisko MsÚ:**

MsÚ v zmysle právnych skutočností uvedených v dôvodovej správe odporúča MsZ schváliť návrh uznesenia spolu s prílohou č. 1 tak, ako je predložený.